google/wiki40b huggingface dataset:
Castelnou

Castelnou merupakan sebuah kawasan perbandaran yang terletak di wilayah Teruel, Aragon, Sepanyol
Sekolah Menengah Pertama Negeri 109 Jakarta

Sejarah

Sekolah Menengah Pertama Negeri 109 Jakarta ditubuhkan pada 16 Julai 1979. Bangunan sekolahnya dengan keluasan 1,350 meter dibangunkan pada tahun 1978 di atas tanah seluas 2,821 meter. Pada mulanya terdapat 10 ruang sebelum diubah suai agar menjadi 19 ruang belajar, dengan sebanyak 33 kelas dan bilangan pelajar seramai 1,460 orang.
Floorball di Malaysia

Sukan Floorball (harafiah Bola lantai) mula bertapak di Malaysia pada sekitar tahun 2001 di Universiti Malaya, Kuala Lumpur. Sukan ini diperkenalkan oleh Presiden Persatuan Floorball Malaysia, Rizal Mohd Razman.

Sejarah

Floorball bermula di Sweden pada 1970-an sebagai alternatif kepada sukan hoki mendapat sambutan beberapa negara maju seperti Finland dan Switzerland hingga terbentuknya Persekutuan Floorball Antarabangsa (IFF) bagi mengiktiraf sukan itu pada 1986.
Sukan ini mirip hoki ais dengan membariskan 20 pemain dalam sesuatu perlawanan, namun hanya lima pemain saja dibenarkan berada di dalam gelanggang berserta seorang penjaga gol pada satu-satu masa. Setiap pemain biasanya mempunyai pemukul karbon grafit yang terang warnanya iaitu kira-kira 0.91 meter panjang dengan hujungnya berbentuk seakan-akan pemukul hoki ais untuk memukul bola berukuran 7.62 sentimeter, berwarna putih dan diperbuat daripada plastik.
Pada tahun 2002 dan 2004, skuad negara telah menghantar pasukan ke "Kejohanan Dunia Floorball" bagi skuad lelaki. Manakala bagi skuad wanita, mereka menghantar pasukan pada tahun 2003 dan 2005. Di samping itu, skuad negara juga menyertai beberapa pertandingan lain antaranya adalah di peringkat Kejohanan Floorball Asia Pasifik (2004, 2006, 2007, 2008, 2009, 2010), Kejohanan Piala Dunia Universiti (2014), Piala SEA (2014) dan Sukan Sea (2015).
Dalam usaha mempromosi serta mengangkat sukan floorball ini di Malaysia, Red Phoenix Floorball Academy telah ditubuhkan sebagai platform khas untuk sesiapa yang mempunyai minat untuk mendalami sukan ini. Akademi yang berpusat di Kompleks Sukan MSN, Setiawangsa ini telah ditubuhkan oleh seorang pelopor sukan floorball iaitu Mohd Hafidz Zainalabidin.

Perkembangan

Sejak selepas itu, sukan ini mula berkembang ke negeri Pulau Pinang. Encik Edward Lim adalah orang yang bertanggungjawab dalam memperkenalkan sukan ini di Pulau Pinang. Liga Floorball Negeri Pulau Pinang mula di perkenalkan pada tahun 2006. Sementara di Selangor, Liga Peringkat Negeri mula diperkenalkan. Ia kemudian dituruti Liga Negeri di Sabah dan Kuala Lumpur. Sukan Floorball ini kini turut mula berkembang ke beberapa negeri lain antaranya Johor, Perak, Sarawak dan juga Negeri Sembilan.

Penerimaan

Floorball juga dinegara kita kini telah mula diiktiraf oleh Kementerian Belia dan Sukan, Majlis Olimpik Malaysia dan media elektronik serta media cetak. Malah, beberapa buah sekolah, Universiti dan Kolej disekitar negara juga sudah mempunyai sukan floorball antaranya adalah SMK Hamid Khan, SMK SS17, Infrastructure University Kuala Lumpur, Germany Malaysia Institute, UNITEN, Universiti Sains Malaysia, Universiti Teknologi Malaysia, Universiti Malaya dan pelbagai lagi.
Montgaroult

Montgaroult ialah sebuah komun di jabatan Orne di barat-laut Perancis.
Kampung Sungai Mas, Kuala Muda

Kampung Sungai Mas terletak di Mukim Kota, daerah Kuala Muda, Kedah Darul Aman. Ia merupakan salah satu komponen tapak tanah bersejarah zaman Proto di dalam zon penyelidikan arkeologi Lembah Bujang.
Kampung ini terletak kira-kira 20 km dari Sungai Petani, 30 km dari butterworth dan 35 km dari Gunung Jerai. Ia dikelilingi oleh Sungai Muda, Sungai Terus, Sungai Merbok dan Selat Melaka menjadikan ia sebagai sebuah pulau.
Kampung ini menjadi penting kerana penemuan pelbagai artifak agama Hindu yang menjadi anutan penduduk Tanah Melayu sebelum kedatangan agama Islam. Pengaruh Hindu Buddha amat jelas di dalam masyarakat dan kerajaan Melayu sebagaimana gambaran dalam Hikayat Merong Mahawangsa. Ia dipercayai merupakan tempat perdagangan utama.
Daerah Kuala Terengganu

Daerah Kuala Terengganu merupakan salah satu daerah di Terengganu Darul Iman. Ibu negeri Terengganu, Bandar raya Kuala Terengganu terletak di daerah ini.

Pelancongan

Tempat-tempat pelancongan di Terengganu dibincangkan dalam satu rancangan radio Destinasi di Terengganu FM yang ke udara setiap Sabtu, jam 10.00 malam. Rancangan ini mendedahkan beberapa kawasan pelancongan menarik di seluruh Terengganu. Antaranya ialah Pulau Perhentian yang menjadi tumpuan pelancong luar negeri.
Mukim Kerasak

Pentadbiran

Mukim Kerasak merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Mas.
Sailor Uranus

Profil

Haruka ialah seorang yang degil, bersifat pelindung, namun juga bersifat cekal, berkemampuan dan manis. Dia muncul buat pertama kalinya dalam Siri S bersama dengan Sailor Neptune.
Dia adalah pemandu kereta lumba di Jepun, walaupun baru berusia 16 tahun. Dikatakan, dia dan Michiru adalah satu kelas di atas para Srikandi Sailor yang lain.
Haruka juga suka menggoda gadis-gadis cantik, kerana sifatnya yang seperti lelaki, dan pernah cuba, untuk suka-suka, mengurat Usagi. Di dalam anime pula, Haruka memanggil Usagi sebagai "odango", dan kemudiannya "ko-neko" (anak kucing).
Perhubungannya dengan Sailor Neptune amat rapat, sehingga disangkakan sebagai pasangan kekasih, kerana sifat kelelakian Haruka. Namun, hubungan rapat mereka dizahirkan hanya melalui berpegangan tangan dan usik-mengusik.
Beliau juga mempunyai hubungan rapat dengan Setsuna Meioh, kerana berkongsi tugas yang sama, iaitu melindungi Sistem Suria dari ancaman kuasa jahat dari luar sistem. Manga menyatakan bahawa, selepas Death Busters ditumpaskan, dia, Michiru dan Setsuna menjaga Hotaru yang telah dilahirkan semula sebagai seorang bayi.

Identiti

Dia memakai uniform kelasi berwarna biru gelap and kuning, dan sarung tangannya hanya menutupi setengah dari lengannya. Gelarannya termasuklah Srikandi Langit dan Srikandi Pawana. Gelaran Srikandi Langit berkait rapat dengan nama dewa Uranus, dewa orang Rom yang tinggal di langit. Sailor Uranus memiliki Pedang Angkasa, iaitu salah satu dari tiga Azimat yang dimiliki para Srikandi jalur luar Sistem Suria.
Apabila dia menjadi semakin kuat, pakaian Sailor Uranus juga berubah. Di dalam manga (Act 39), dia memperoleh Kristal Uranus dan menjadi seperti Super Sailor Moon. Dalam Siri Bintang (Act 42), dia sekali lagi memperoleh pakaian baru yang sama seperti Sailor Moon Abadi.

Puteri Uranus

Semasa hayatnya di Nusa Bulan, beliau adalah puteri di bintangnya, iaitu planet Uranus. Permaisuri Serenity, pada masa itu, telah memberi tugas (bersama dengan Neptune dan Pluto) untuk melindungi Nusa Bulan dan Sistem Suria dari kuasa jahat. Puteri Uranus tinggal di Istana Miranda dan mengenakan gaun berwarna biru gelap.

Kuasa dan Item Khas

Haruka mampu mengesan sebarang kuasa jahat melalui deruan angin dan melalui mimpi (yang juga dikongsi oleh Michiru dan Setsuna). Serangan pertama beliau di dalam anime, iaitu "Gempita Bumi" (World Shaking, 天界震), dilepaskan apabila Uranus mengangkat tangannya, mengumpul semua tenaga dari langit dan menghempaskannya ke bumi.
Serangan keduanya, iaitu "Letusan Pedang Angkasa" (Space Sword Blaster,宇宙剣乱風) menggunakan Pedang Angkasa yang juga adalah salah satu dari 3 Azimat dimiliki Neptune dan Pluto.
Serangan terkuatnya yang hanya muncul dalam manga, iaitu "Golakan Angkasa" (Space Turbulence, 宇宙乱気流), adalah serangan yang melengkapkan strategi pertarungan Sailor Uranus.
Kristal Uranus adalah sumber kekuatan Sailor Uranus. Ia telah dikurniakan kepadanya oleh Sailor Saturn dalam manga (Act 39).
Kampung Selepong Maleh

Poskod

Poskod yang digunakan di Kampung Selepong Maleh, Sri Aman, Sarawak ialah 95000.
Kerajaan Keritang

Kerajaan Keritang adalah sebuah kerajaan purba yang berpusat di Inderagiri, Indonesia. Kerajaan ini berdiri sekitar awal abad ke-6 di wilayah Kecamatan Keritang sekarang. Nama Keritang dipercayai berasal daripada kata akar itang, di mana itang adalah sejenis tumbuhan yang terdapat di sepanjang anak Sungai Gangsal. Kebudayaan kerajaan ini banyak dipengaruhi dengan kebudayaan Hindu dan ini jelas tampak pada peninggalan istananya yang dinamakan Puri Tujuh, bermaksud Pintu Tujuh, atau Kedaton Gunung Tujuh.
Lamayou

Lamayou merupakan sebuah komun di jabatan Pyrénées-Atlantiques di barat-daya Perancis.
Kampung Baru Batu Puteh

Poskod

Poskod yang digunakan di Kampung Baru Batu Puteh, Karangan, Kedah adalah 09700.
Courtomer, Orne

Courtomer ialah sebuah komun di jabatan Orne di barat-laut Perancis.
Bahasa Saxon Bawah Belanda

Bahasa Saxon Bawah Belanda (Saxon Bawah Belanda: Nedersaksisch) merupakan kumpulan dialek Saxon Bawah (i.e., Bahasa Jerman Bawah) yang dituturkan di timur laut Belanda (sebagai perbandingan, orang Belanda menuturkan berbagai dialek Franconian Bawah). Kelas "Saxon Bawah Belanda" tidak sama. Dari sudut pandang diakronis, dialek Saxon Bawah Belanda adalah dialek Saxon Bawah yang umum di sebagian Belanda (selain Jerman Utara atau Denmark). Dari sudut pandang sinkronis, sejumlah pengamat bahasa mengelompokkan Saxon Bawah Belanda sebagai jenis dari bahasa Belanda. Beberapa dialek Saxon Bawah Belanda memperlihatkan unsur Westphalia, sebuah dialek bahasa Jerman Bawah Barat yang dituturkan di Jerman.
Novillas

Novillas merupakan sebuah kawasan perbandaran yang terletak di wilayah Zaragoza, Aragon, Sepanyol
Asmidar

Latar belakang

Asmidar dilahirkan dan dibesarkan di Kuala Lumpur. Memulakan kerjaya nyanyian seawal usia 12 tahun dengan muzik tradisional Melayu yang menjadi pengaruh utama. Selepas menamatkan sekolah menengah pada tahun 2003, Asmidar melanjutkan pelajaran di Universiti Teknologi MARA (UiTM) dalam jurusan Muzik (Persembahan Vokal).  Beliau belajar memainkan alat muzik seperti biola, piano dan akordion serta penulisan lagu, di bawah bimbingan penulis lagu Profesor Madya Khairil Johari Johar, jurulatih vokal Khaifiza Abdul Halim dan penyanyi Syafinaz Selamat. Sejurus selepas tamat pengajian dan menerima Diploma Seni Muzik pada tahun 2006, Asmidar mendaftar ke ASWARA, sebuah institusi pengajian tinggi dalam bidang seni, budaya dan warisan di Malaysia bagi melanjutkan pelajaran dalam jurusan Ijazah Sarjana Muda (Persembahan Muzik Vokal).

Inspirasi

Datuk Sharifah Aini, Toh Puan Setia Datin Rafeah Buang, Puan Sri Saloma, Tan Sri P. Ramlee, Barbra Streisand, Frank Sinatra, Mariah Carey, Celine Dion, Sade, Madonna dan Bjork merupakan antara inspirasi Asmidar dalam bidang muzik. Sebagai peminat besar muzik tradisional Melayu, Asmidar menyifatkan Rahim Jantan, Aspalela Abdullah, R. Ismail, Abdul Rahman Kamarudin dan ibunya sendiri, Norasnah Ibrahim sebagai mentor beliau dalam muzik tradisional.
Fuente-Olmedo

Fuente-Olmedo merupakan sebuah kawasan perbandaran di Sepanyol di Valladolid, di komuniti autonomi Castile dan León.
Pemindahan mangsa

Pemindahan mangsa (Bahasa Inggeris:Casualty Evacuation atau CASEVAC) merupakan terma yang digunakan apabila memindahkan askar atau orang awam yang cedera daripada zon pertempuran. Casevac boleh dilakukan melalui darat dan udara. Pada hari ini, Casevac melalui udara hampir keseluruhannya dilakukan dengan menggunakan helikopter, satu amalan yang bermula pada penghujung Perang Dunia II; sebelumnya ia dilakukan oleh pesawat STOL, seperti pesawat Fieseler Fi 156 atau Piper J-3. Pesawat Casevac tidak semestinya dilengkapkan dengan peralatan bantuan hayat atau anggota perubatan dilatih khas. Mereka hanya digunakan sebagai alat bagi memindahkan mangsa ke lokasi lain yang mana rawatan boleh dilakukan oleh staf perubatan profesional.

Perbezaan antara CASEVAC dan MEDEVAC

Perbezaan utama di antara CASEVAC dan MEDEVAC adalah, MEDEVAC menggunakan kenderaan dan peralatan tentera (contohnya Ambulans HMMWV atau helikopter perubatan) yang telah direka khusus bagi memberi rawatan dan memindahkan mangsa ke kemudahan perubatan yang sesuai. Berlainan dengan CASEVAC yang mana tidak menggunakan kenderaan perubatan bagi mengangkut mangsa yang berada dalam kecemasan dari medan pertempuran, dan tidak mempunyai masa bagi menunggu MEDEVAC atau MEDEVAC tidak dapat menghampiri mangsa.
Meskipun kekurangan peralatan bantuan hayat yang maju dan anggota perubatan tetap di dalam kenderaannya, anggota tentera kini akan memasuki zon pertempuran dengan dilengkapi dengan Alat Bantuan Kecemasan Individu (Individual First Aid Kit atau I.F.A.K) bersama peralatan mereka. IFAK mempunyai bekalan asas perubatan seperti kasa, kain pembalut, turnikuet dan QuikClot. Semua anggota tentera Amerika Syarikat dilatih dalam asas pertolongan cemas. Kebanyakkan unit-unit memiliki pengusung dan cadar bakar di dalam kenderaan mereka.
Dalam Angkatan Tentera Amerika Syarikat, peringkat tertinggi rawatan perubatan yang boleh didapati sebelum melakukan Casevac adalah daripada medik tempur. Kakitangan ini dilatih bagi menstabilkan pesakit sepanjang dalam situasi khusus yang mengancam nyawa, seperti ketegangan pneumotoraks atau pendarahan teruk, tetapi kekurangan peralatan dan latihan untuk keadaan kecemasan perubatan luar biasa atau sukar. Peratusan besar askar-askar Amerika Syarikat dilatih sebagai penyelamat nyama tempur.
Askar-askar sekarang boleh dipantau dari jauh dengan menggunakan penderia-penderia yang dibina di dalam pakaian mereka atau dengan memakai satu tali pinggang fabrik di dada mereka. Sistem ini boleh menghantar tanda-tanda amat penting dan status fizikal (berbaring, berjalan dan berlari) kepada ahli perubatan.
Dalam istilah tentera Australia, Casevac merujuk kepada pemindahan sebilangan kecil anggota tentera, biasanya hanya seorang.
Filem College Road Trip

Pelakon

Filem ini turut disertai oleh beberapa orang pelakon terkenal, antaranya adalah Raven-Symoné, Martin Lawrence, Kym Whitley

Ringkasan

Apabila seorang pelajar sekolah tinggi pencapaian tinggi memutuskan untuk berjalan di seluruh negara untuk memilih kolej yang sempurna, bapa polis terlebih bimbang juga memutuskan untuk menemaninya untuk menjaganya agar tidak melencong.
Tambo

Tambo Alam

Dalam tambo alam Minangkabau, diriwayatkan kisah pelayaran putera-putera Raja Iskandar Zulkarnain tiga bersaudara, yang paling tua bernama Maharajo Alif, yang tengah Maharaja Dipang, dan yang bongsu bernama Maharaja Diraja. Dekat pulau Sailan terjatuh mahkota emas ke dalam laut. Kesemua ahli selam telah diperintahkan mencarinya. Akan tetapi usaha itu tidak berhasil kerana mahkota itu dibawa ular bidai ke dasar laut. Ceti Bilang Pandai menyeru tukang emas untuk membuat mahkota palsu. Tukang emas menggunakan cermin terus dan dapatlah beliau memnuat mahkota yang sama.  Untuk menyimpan rahsia si Ceti membunuh tukang emas itu. Ketika Sri Majaraja Diraja terjaga, diambilnya mahkota itu dan dipakai.
Dua orang abang yang lain terbangun dan mendapati si bongsu memiliki mahkota. Maka bertengkarlah ketiga-tiga saudara itu.  Akhirnya, mereka berpisah. Sri Maharaja Alif ke  Barat menjadi raja di benua Ruhum. Sri Maharajo Dipang ke Timur memerintah negeri Cina dan Jepun.  Dan Sri Maharajo Diraja terus balayar ke Selatan. Selain membawa permaisurinya, Maharaja Diraja juga membawa Harimau Campo, Kucing Siam, Kambing Hutan dan Anjing Mualim. 
Sesudah belayar sampailah mereka di suatu tempat yang bernama Lagundi Nan Baselo, seterusnya sampai ke Gunung Merapi, yang mula-mula sebesar telut itik, lalu menyentap naik sementara laut menyusut dengan pantas.  Kemudian dibangunkanlah negeri bernama Pariangan.
Kelurahan TP 6

Poskod

Poskod yang digunakan di Kelurahan TP 6 adalah 37376. Terdapat 7 buah desa di dalam daerah kecamatan Tiang Pumpung.
Mesin layan diri

Mesin layan diri ialah mesin automatik yang menyediakan barang-barang seperti makanan, minuman, alkohol, rokok dan tiket loteri untuk pengguna selepas wang atau kad kredit dimasukkan ke dalam mesin. Mesin layan diri moden telah dibangunkan di England pada awal tahun 1880-an dengan tujuan mengedarkan poskad. Mesin-mesin ini terdapat di kebanyakan negara, malah terdapat juga mesin yang mengkhususkan kepada penjualan barang yang jarang didapati berbanding dengan mesin layan diri tradisional yang telah dicipta dan disediakan untuk pengguna sejak kebelakangan ini.

Sejarah

Rujukan terawal yang diketahui mengenai konsep mesin layan diri terdapat dalam tulisan Heron dari Alexandria, seorang jurutera dan ahli matematik Mesir Rom pada abad pertama. Mesin ilhamnya menggunakan duit syiling untuk memperoleh air suci untuk upacara keagamaan. Duit yang dimasukkan jatuh ke dalam dulang yang disambungkan pada suatu tuil. Tuil ini membuka injap yang mengalirkan keluar air. Dulang ini terus mencondong mengikut berat duit syiling sampai duit tersebut jatuh, di mana berat pengimbang menaikkan tuil kembali lalu menutup injap air.
Mesin loyang mudah alih menjual tembakau yang dioperasikan duit syiling yang dikendalikan mesin yang diberikan tembakau sedang dikendalikan seawal tahun 1615 di bar-bar sekitar England. Pada tahun 1822, seorang penjual buku Inggeris bernama Richard Carlile mennciptakan sebuah mesin mengeluarkan akhbar untuk tujuan penyebaran karya-karya yang diharamkan. Simeon Denham telah dianugerahkan Paten Britain no. 706 untuk mesin penjual setemnya pada 1867, iaitu mesin layan diri automatik sepenuhnya yang pertama.
Mesin layan diri moden pertama yang dioperasikan duit syiling telah diperkenalkan di London, England pada awal tahun 1880-an untuk tujuan mengedarkan poskad. Mesin ini dicipta oleh Percival Everitt pada 1883 dan segera menjadi meluas di banyak stesen kereta api dan pejabat pos menjual sampul surat, poskad, dan kertas nota. Syarikat Sweetmeat Automatic Delivery Company didirikan pada tahun 1887 di England sebagai syarikat pertama yang berurusan terutamanya dengan pemasangan dan penyelenggaraan mesin layan diri. Pada tahun 1893, sebuah pengilang coklat Jerman  bernama Stollwerck telah menjual coklat melalui 15,000 mesin layan diri miliknya. Pengilang ini turut menubuhkan syarikat berasingan di banyak wilayah untuk menghasilkan mesin layan diri bukan sahaja coklat tetapi juga rokok, mancis, gula-gula getah dan sabun.
Bum (kapal)

Bum (Bahasa Arab: بوم‎) juga dikenali sebagai dhangi di India, ialah sejenis dhow, kapal layar tradisional Arab. Bum ialah dhow laut dalam yang bersaiz sederhana.
Dhow jenis ini mempunyai dua tiang layar dengan layar lateen, buritan yang meruncing dan bentuk keseluruhan yang lebih simetri berbanding dhow jenis lain. Bum Arab memiliki haluan tinggi berbanding bum India. Bum menggantikan baghlah dan ghanjah yang lebih bera dan lebih sukar dikemudi. Bum kebanakannya dibina di India dan Kuwait dan digunakan kebanyakannya di pesisir pantai Arabia, Pakistan dan Afrika Timur.
Pada masa kini terdapat bum yang dipasang dengan enjin terutamanya di wilayah Teluk Parsi. Sebuah bum layar penuh dipaparkan pada jata Kuwait, menekankan peranan penting yang dimainkan dhow kepada negara itu di mana ia digunakan dalam perdagangan mutiara dan perdagangan lain.
Jenayah di sempadan

Jenayah di sempadan biasanya melibatkan kegiatan penyeludupan dadah, barangan dan pekerja asing. Mereka menggunakan senjata dan teknologi moden bagi melepasi pemeriksaan Jabatan Imigresen. Kadar harga yang berbeza antara dua negara di kedua-dua belah sempadan menyebabkan penyeludupan barangan berlaku.
Contohnya mercun pada musim perayaan dan senjata api yang murah di Thailand akan diseludup ke Malaysia. Petrol, diesel dan minyak masak yang murah di Malaysia pula akan diseludup ke Thailand melalui jalan sungai di Sungai Golok menuju ke Takbai. Kampit-kampit beras Siam akan diselitkan di dalam gerabak-gerabak kereta api menuju ke Padang Besar di Perlis kerana permintaan tinggi.
Tenaga kerja Indonesia (TKI) yang murah akan diseludup melalui jalan-jalan semut di sempadan Kalimantan. Malahan mereka balik berhari raya di Indonesia melalui lorong semut ini.
Jayi

Poskod

Poskod yang digunakan di Jayi adalah 45471. Terdapat buah desa di dalam daerah kecamatan Sukahaji.
Kampung Padang Tok Sedan

Poskod

Poskod yang digunakan di Kampung Padang Tok Sedan, Pendang, Kedah adalah 06750.
Bantuan

Bantuan (berasal dari Bahasa Perancis iaitu aide, juga dikenali sebagai bantuan antarabangsa, bantuan luar, atau bantuan luar negara, terutamanya di Amerika Syarikat) merupakan satu bentuk pertolongan, kebanyakannya dalam bentuk ekonomi, yang mana diberikan kepada komuniti atau negara semasa krisis kemanusiaan atau bagi mencapai tujuan sosio-ekonomi. Bantuan kemanusiaan digunakan terutamanya semasa bantuan kecemasan, sementara bantuan pembangunan bertujuan bagi mencipta pertumbuhan ekonomi yang kukuh dalam jangkamasa panjang. Negara-negara kaya biasanya akan menyediakan bantuan kepada negara-negara ekonominya membangun.
Paus sperma

Gambaran fizikal

Paus Sperm berbeza kerana kepalanya yang besar, terutama bagi paus jantan, yang biasanya satu per tiga daripada panjangnya. Malah, nama spesies macrocephalus diambil dari bahasa Yunani untuk 'kepala besar'. Berbeza dengan kulit yang licin sebagaimana kebanyakan pauh gergasi lain, kulit dibelakang paus Sperm biasanya berkedut dan telah disamakan dengan prune oleh peminat pemerhati paus (rujuk 5. di bawah). Mereka bewarna kelabu serata dan mungkin kelihatan perang dibawah cahaya matahari ("Great White Whale" dalam novel Melville, sekiranya haiwan tersebut wujud, kemungkinannya albino). Tidak menghairankan, otak Paus Sperm adalah yang terbesar dan terberat bagi semua haiwan(berat purata 7 kg dalam paus jantan dewasa). Bagaimanapun, otak Paus Sperma adalah tidak besar jika dibandingkan dengan  saiz badan..
Liang pernafasan blowhole terletak berhampiran dengan bahagian hadapan kepala dan condong ke kiri (jika dilihat kearah yang sama dengan paus). Ini memberikan ciri-ciri hembusan berberkembang yang jelas kearah hadapan. Dorsal fin nya terletak sekitar dua pertiga kebawah tulang belakang dan biasanya pendek dan berbentuk segi tiga sekata. Fluke nya juga berbentuk segi tiga dan amat tebal. Flukes diangkat tinggi keluar daripada air sebelum paus memulakan selaman dalam.
Paus Sperm mempunyai 20-26 pasang gigi kon pada rahang bawah mereka. Setiap gigi mampu mencecah sehingga satu kilogram. Sebab kewujupan gigi ini tidaklah diketahui dengan pasti. Ia dipercayai bahawa gigi-gigi tersebut tidak diperlukan untuk makan sotong (lihat Makan di bawah), malah Paus Sperma liar yang sihat dan cukup makan telah dilihat tanpa gigi. Consensus para saintis masa kini adalah gigi-gigi tersebut mungkin digunakan dalam pertelingkahan antara paus jantan dalam spesies yang sama. Hipotesis ini selari dengan gigi yang bentuk kon dan jarang-jarang. Gigi bentuk asas juga terdapat dibahagian rahang atas tetapi ia jarang tumbuh nampak dimulut.
Anugerah Juara Lagu ke-19

Personel

Berikut adalah senarai tenaga produksi Anugerah Juara Lagu ke-19 :

Muhamad Sufian Isa - Pengarah / Penerbit

Rashidah Karim - Penerbit

Tg Sahilawati Tg Jehori - Penolong Penerbit

Roslina Abd Rahman - Penolong Penerbit

Adnan Suhaimi - Penolong Penerbit

Ismail Rasakh - Pembantu Penerbitan

Rozilawati Zainordin - Pembantu Penerbitan
Satelit dalam

Dalam bidang astronomi, sebuah bulan atau satelit dalam ialah satelit semula jadi yang mengikut orbit inklinasi rendah searah di arah dalam satelit-satelit atau bulan-bulan besar planet induk. Difikirkan bulan-bulan ini terbentuk in situ pada waktu yang sama terbentuknya planet asal. Bulan-bulan Neptun berlainan oleh sebab berkemungkinan besar bulan-bulan ini merupakan pengumpulan semula serpihan-serpihan jisim-jisim asal, yang terganggu semasa tawanan bulan besar, Triton. /> Satelit dalam dpat dibezakan daripada satelit biasa kerana kedekatan pada planet induk, tempoh orbit yang pendek (lazimnya kurang daripada sehari), jisim yang rendah, saiz yang kecil, dan bentuk yang tidak nalar.